2013-ban megnyerte az "Idol" című énekes-tehetségkutató verseny grúz verzióját, a "Szakartvelosz Varszkvlavi"-t. Ebben az évben jelent meg debütáló szólóalbuma a "Dare to Be Nina Sublatti", ami a legtöbbet eladott album lett Grúziában. 2014 decemberében a grúz közszolgálati televízió (PBS) bejelentette, hogy az énekesnő bekerült grúz eurovíziós dalválasztó műsorba a "Warrior" című dalával. A két hétig tartó szavazás során az énekesnő versenydala kapta a közönségtől a legtöbb szavazatot, így ő képviselheti Grúziát a 2015-ös Eurovíziós Dalfesztiválon, Bécsben. A dalfesztiválon először 2015. május 19-én lépett színpadra, majd a május 23-i döntőben is, ahol a tizenegyedik helyen végzett.